Teise parlamendikoosseisu (see hakkas kandma nime SEADUSANDLIK KOGU - ASSEMBLÉE LÉGISLATIVE) esimene istung leidis aset 1. oktoobril 1791. Kuna kõik saadikud olid uued ja väga noored, polnud neil aimugi parlamentaarsest töökorraldusest. Kahe aasta vältel omandatud  vilumus oli liiva jooksnud. Väga paljud provintslased sattusid õhtul poliitilisi klubisid külastades juba tuntud poliitikute mõju alla.